Apstiprināts:

LJS SC vadītāja S.Kalniņa – Rutuļa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2019. gada „ 17.” janvārī

**LATVIJAS JŪRNIECĪBAS SAVIENĪBAS**

**SERTIFICĒŠANAS CENTRS**

**PROFESIONĀLĀ PILNVEIDE BŪVSPECIĀLISTIEM**

Būvspeciālistiem ir pienākums katru kalendāra gadu paaugstināt profesionālo kompetenci, apgūstot atbilstošas profesionālās pilnveides izglītības programmas, apmeklējot informatīvos seminārus un veicot citus kompetenci paaugstinošus pasākumus sertifikātā norādītajā jomā, specialitātē un darbības sfērā Latvijas Republikā vai ārvalstīs. Apmācība profesionālās pilnveides pasākumu tēmu apguvei un ilgums, atbilstoši pasākumu organizētāju noteiktajam stundu apjomam.

Būvspeciālistiem katru gadu sertifikātā norādītajā jomā, specialitātē un darbības sfērā jāapgūst profesionālās pilnveides tēmas ne mazāk, kā 8 akadēmiskās stundas no kopējā mācību apjoma gadā.

Ieteicams paaugstināt izglītības līmeni, iegūstot pirmā vai otrā līmeņa profesionālo augstāko izglītību būvinženiera vai saistītās inženierzinatnes studiju programmās, akreditētās augstākās izglītības mācību iestādēs Latvijā vai ārvalstīs (būvspeciālistiem ar vidējo profesionālo izglītības līmeni).

Atbilstoši 20.03.2018.g. MK Noteik. Nr. 169 „Būvspeciālistu kompetences novērtēšanas un patstāvīgās prakses uzraudzības noteikumi” būvspeciālistiem ir pienākums Būvniecības informācijas sistēmā (BIS) būvspeciālistu reģistrā ievadīt informāciju līdz 01. aprīlim par iepriekšējā kalendāra gadā apgūtajām profesionālās pilnveides programmām, semināriem un citiem kompetenci paaugstinošiem pasākumiem, norādot to apliecinoša dokumenta izdošanas datumu, dokumenta izdevēju, mācību programmas vai pasākuma nosaukumu un apjomu, kā arī pievienojot šo dokumentu elektroniski.

Ja būvspeciālists piecu gadu periodā nav paaugstinājis profesionālo kompetenci, LJS Sertificēsanas centrs pieņem lēmumu, būvspeciālistam nokārtot rakstisku profesionālās pilnveides pārbaudes testu vai eksāmenu, atbilstoši sertificēšanas jomai, specialitātei un sfērai. Profesionālās pilnveides pārbaudes ekāmenā ir 12 (divpadsmit) jautājumi. Atbilžu sagatavošanai tiek dotas trīs stundas vienai biļetei. Neatļautu palīglīdzekļu pielietošana nav pieļaujama.

Būvspeciālists profesionālās pilnveides pārbaudes testu vai eksāmenu ir nokārtojis, ja ir atbildējis pareizi uz vienas biļetes visiem jautājumiem, vai kļūdījies vienā atbildē.

Ja būvspeciālists ir kļūdījies vienas biļetes 2 (divās) atbildēs, eksperts var uzdot papildus jautājumu, izvēloties jautājumu no citas biļetes līdzīgu jautājumu grupas. Ja būvspeciālists pareizi ir atbildējis uz desmit jautājumiem un pareizi atbild uz papildus jautājumu, tad eksāmenu atzīst par nokārtotu. Ja būvspeciālists ir kļūdījies vienā biļetē 3 (trīs) atbildēs, pārbaude, vai tests nav nokārtots. Jautājumi tiek protokolēti pretendenta zināšanu novērtēšanas veidlapā, veicot atzīmi – „atbilst”, „neatbilst”.

Profesionālās pilnveides pārbaudes novērtēšanas gaita tiek protokolēta, ievērojot konfidencialitāti un neietekmējamību. Protokolā tiek norādīts novērtēšanas datums, personas biļetes numurs, pareizi un nepareizi atbildētie biļešu jautājumi, kā arī Pretendentu novērtēšanas komisijas slēdziens par novērtējuma rezultātu. Persona personīgi paraksta biļetes jautājumu, uz kuru atbildējis nepareizi.

Eksāmena rezultāts, norādot biļetes numuru un datumu, tiek ierakstīts protokolā un to paraksta visi komisijas locekļi, kas piedalījās attiecīgajā procedūrā. Lēmums tiek pieņemts, atbilstoši pārbaudes rezultātam un paziņots pretendentam.

Pēc sekmīgas pārbaudes nokārtošanas, lēmumu triju darba dienu laikā pēc tā pieņemšanas

iekļauj būvspeciālistu reģistrā.

Ja būvspeciālists nav nokārtojis profesionālās pilnveides pārbaudi attiecīgajā darbības sfērā, SC pieņem lēmumu par kompetences pārbaudes termiņa pagarināšanu, informējot pretendentu par atkartotu iespēju nokārtot pārbaudi, tās norises vietu un laiku, ne agrāk, kā pēc viena mēneša. Ja būvspeciālists atkārtoti nav nokārtojis profesionālās pilnveides pārbaudi, LJS SC pieņem lēmumu par personas kompetences neatbilstību un aptur uz laiku būvspeciālista būvprakses sertifikātu, vai darbības sfēru, līdz brīdim, kad atkārtoti tiek nokārtots kompetences eksāmens. Lēmumu triju darbdienu laikā pēc tā pieņemšanas iekļauj būvspeciālistu reģistrā. Būvspeciālistam ir tiesības pretendēt uz kompetences pārbaudi, ne agrāk kā sešus mēnešus pēc lēmuma pieņemšanas par personas kompetences neatbilstību.

Būvspeciālists var apmeklēt kursus, kas atbilst norādītajām tēmām, papildus sarakstā esošajām organizācijām, ja apmācība ir pieejama ar līdzvērtīgu rezultātu, uzrādot organizāciju un lektoru ar atbilstošu kvalifikāciju. LJS SC procesi ir neatkarīgi no apmācības.

**IETEICAMĀS**

**PROFESIONĀLĀS PILNVEIDES PASĀKUMU TĒMAS**

**1.**

1. Ostu un hidrotehnisko būvju projektēšana, būvniecība un ekspluatācija projektētājiem un būvniekiem (Ostu elementi. Piestātņu tipi. Krastu nostiprinājumi. Ekspluatācijas un vides nosacījumi. Zemūdens darbu specifika. Hidrobūvju remonta un rekonstrukcijas iespējas. Hidrotehnisko būvju ostās raksturojums, klasifikācija un ekspluatācija. Slodzes uz būvēm. Būvniecības principi. Ekspluatācijas režīms. Apsekošanas kārtība. Raksturīgie bojājumi un to novēršana. Būves ostās. Hidrobūvju papildu aprīkojums u.c.);
2. Atbalstsienas un būvbedres;
3. Zemūdens tehniskie darbi, zemūdens apsekošana, būvdarbu vadīšana, būvdarbu kontrole;
4. Tehnoloģijas betona virsmu remontam, virsmas aizsardzībai un plaisu injicēšanai. Materiāli un paņēmieni to iestrādāšanā;
5. Antikorozijas segumi. Betona aizsardzība. Segumu antikorozijas sistēma hidrotehniskajām būvēm. Ķīmiski stabili segumi. Antibakteriālie segumi;
6. Aizsardzība, remonts, injecēšana un līmēšana, stiprināšana betona un dzelzbetona konstrukcijām;
7. Betonu konstrukciju hidroizolācija. Hidroizolācijas, betona remonta un aizsardzības materiāli un to iestrāde;
8. Hidrotehniskās būves. Projektēšana un ekspluatācija. Hidraulika vaļējās gultnēs. Pazemes ūdeņu hidroloģija;
9. Būvju apsekošana, remontdarbu apjoma noteikšana un tāmju sastādīšana;
10. Metāla aizsardzības sistēmas pret koroziju esošajām un jaunajām konstrukcijām;
11. Būvniecības procesa nodrošināšana atbilstoši reglamentējošo normatīvu aktu prasībām;
12. Eirokodekss - būvkonstrukciju projektēšanas standartu sistēma;
13. OHB projektēšana, būvniecība un ekspluatācija projektētājiem un būvniekiem;
14. Būvdarbu vadītāja/būvuzrauga pienākumi un atbildība; Būvniecības praktiskā būvuzraudzība būvdarbu vadītājiem un būvuzraugiem;
15. Būvistrādājumu atbilstības novērtēšana: likumdošanas prasības būvizstrādājumiem (regula 305/2011), būvizstrādājumu atbilstību apliecinoša dokumentācija;
16. Būvdarbu veikšanas, kontroles un uzraudzības dokumentu sastādīšana. (Darbu veikšanas projekta sastādīšana, noformēšana un koriģēšana, būvuzraudzības plāna izstrāde, noformēšana, koriģēšana, būvprojekta izmaiņu veikšana, noformēšana, saskaņošana. Būvtehnikas, cilvēku un materiālu resursu plānošana u.c.);
17. Publiskie iepirkumi būvniecībā;
18. Būvniecību reglamentējošā likumdošana. (Būvniecības likums. Vispārīgie būvnoteikumi, Speciālie būvnoteikumi);
19. Darba aizsardzība. Pirmās palīdzības pamatzināšanu apmācība; Bīstamo iekārtu uzraudzība un ekspluatācija; Atbildīgais speciālists par drošu darba organizāciju; Elektrodrošība; Ugunsdrošība.

**2.**

**LJS SC PLĀNOTĀS PROFESIONĀLĀS PILNVEIDES TĒMAS**

1. Rievpāļu sakabju saķeršanas kontrole;
2. Rievpāļu un cauruļpāļu iedziļināšana dažādās gruntīs. Izplātītākās kļūdas – iemesli un risinājumu piemēri;
3. Monitoringa īpatnības atbalstsienu būvniecības laikā;

* Atbalstsienu būvniecības īpatnības, kas jāievērtē pie 0 (nulles) cikla Darbu veikšanas projekta izstrādes. Atbalstsienas elementu un blakus ēku pārvietojumu monitorings.
* Ģeotehniskās uzraudzības uzdevums.
* Gruntsūdens pazemināšanas projekts. Gruntsūdens līmeņa monitorings būvniecības laikā.
* Pieļaujamās slodzes blakus atbalstsienai.

1. Zemūdens tehniskie darbi, konstrukciju zemūdens apsekošana, būvdarbu vadīšana, būvdarbu kontrole. Padziļināšanas darbi.
2. Pāļu projektēšana, pāļu darbi saskaņā ar LVS EN 1536.

* Pāļu dinamiskie testi, izmantojot PDA metodi. Pāļu statiskie testi ar tenzometriem. Reakcijas atbalsta konstrukciju veidi. Samazinātā mēroga testi. Bieži sastopamās kļūdas pāļu testu izpildē. Testa rezultātu analīze.
* Šobrīd izplatītas pāļu tehnoloģijas Latvijas un Lietuvas tirgū.

1. Hidrotehnisko konstrukciju apsekošana. Apsekošanas atskaites saturs. Renovācijas un rekonstrukcijas projektu izstrāde. Konstrukciju elementu renovācija un pastiprināšana – paņēmieni, īpatnības.
2. Būvniecība kuģojamā ūdenstilpnē.
3. Daugavas HES ūdenskrātuvju krastu procesi.
4. Piestātņu fasādes sienu konstrukciju izveide.
5. Ģeotehniskās izpētes, kas tiek veiktas hidrotehnisko būvju projektēsanai, īpatnības.
6. Prasības būvspeciālistiem, atbilstoši 20.03.2018.g. MK Noteik. Nr. 169 „Būvspeciālistu kompetences novērtēšanas un patstāvīgās prakses uzraudzības noteikumi”.

**KURSU ORGANIZATORU SARAKSTS**

Ekonomikas ministrija

Būvniecības likumdošana.

Brīvības iela 55, LV – 1519, Rīga

Finanšu ministrija

Publiskie iepirkumi, Eiropas Savienības (ES) līdzfinansējumu prasības.

Smilšu iela 1, LV – 1919, Rīga

Izglītības un zinātnes ministrija

Kvalifikācijas celšana ar ES programmām.

Vaļņu ielā 2, LV - 1050, Rīga

Rīgas Tehnikās universitātes (RTU) Būvniecības fakultāte, profesionālās tālākizglītības centrs

Teorētiskie semināri un zinātniski - praktiskās konferences.

Āzenes ielā 16/20, LV – 1048, Rīga

Latvijas Lauksaimniecības universitātes (LLU)

Tehniskie semināri un zinātniski – praktiskās konferences.

Lielā ielā 2, LV – 3001, Jelgava

Labklājības ministrija

Darba aizsardzība.

Skolas 28, LV- 1331, Rīga

Satiksmes ministrija - SM Speciālie noteikumi.

Gogoļa 3, LV – 1743, Rīga

Vides aizsardzības un Reģionālās attīstības ministrija (VARAM)

Būvniecības likumdošana, apkartējās vides aizsardzība.

Peldu ielā 25, LV- 1494, Rīga

Latvijas Būvinženieru savienības – Konsultants (LBSK).

Būvniecības likumdošana, darba aizsardzība un ugunsdrošība, būvuzraudzība, būvju tehniskā apsekošana.

Kr. Barona 99/1 - LV – 1012, Rīga

AS „Latvenergo”

Elektrodrošība.

Pulkveža Brieža 12, LV – 1230, Rīga

SIA „Fundit”

Būvniecības likumdošana.

Citadeles iela 2-613, LV – 1050, Rīga

SIA „Firma L4”

Būvuzraudzība.

Jelgavas ielā 90, LV- 1004, Rīga

SIA „Latconsul”

Darba aizsardzība, Juridiskie, finanšu jautājumi.

Raiņa bulvāris 2 – 3, LV – 1050, Rīga

SIA „Buts” - Projektu vadība.

Lāčplēša ielā 125 – 2.st., LV – 1003, Rīga

Būvniecības valsts kontroles birojs.

Jaunais būvniecības regulējums, būvekspertīzes.

K. Valdemāra ielā 147, Rīga

Iepirkumu uzraudzības birojs.

Būvniecības iepirkums.

Eksporta iela 6, LV-1010, Rīga

Latvijas valsts ceļi

Būvniecības likumdošana.

Gogoļa iela 3, LV-1743, Rīga

Latvijas Pašvaldību savienība

Būvniecības likumdošana.

Mazā pils iela 1, LV-1050, Rīga

Latvijas Būvinspektoru un būvuzraugu asociācija.

Būvuzraudzība.

Brīvības ielā 78-20, LV-1001, Rīga

Latvijas Būvkonstrukciju projektētāju asociācija

Projektēšana.

Miera iela 52A-17, Rīga, LV-1013

Latvijas Republikas VM Katastrofu medicīnas centrs

Apmācība pirmās palīdzības sniegšanai.

Brīvības iela 72, Rīga, LV-1011

Mācību centrs “Inspecta Academy”

Būvniecības kvalitātes un drošības aktualitātes.

Skanstes ielā 54a, Rīgā, LV-1013

Inspecta

Rīcība ar bīstamām iekārtām.

Skanstes iela 54, Rīga, LV-1013

Transportbūvju inženieru sociāciācija

Projektēšana un būvuzraudzība (praktiskās nodarbības un semināri)

Ūdens iela 12-117, Rīga

LJS Sertificēšanas centrs

Ģertrūdes iela 33/35, Rīga